Թալինի ջրանցք

Թալինի ջրանցք, ջրանցք Հայաստանի Արագածոտնի և Արմավիրի մարզերում։ Սկիզբ է առնում Ախուրյանի ձախ ափից։ Սնվում է Ախուրյան ջրամբարի ամբարտակված ջրերից։

Առաջին հերթը շահագործման է հանձնվել 1957 թ.-ին, երկրորդը՝ 1974 թ.-ին, երրորդը՝ 1986 թ.-ին։ Մայր ջրանցքի երկարությունը 91 կմ է, բաժանարար ցանցինը՝ 118 կմ։ Մայր ջրանցքը բաժանվում է աջ և ձախ ճյուղերի։ Ջրթողունակությունը 30 մ3/վ է։ Ոռոգում է Արագածոտնի և Արմավիրի մարզերի մոտ 24 հազար հեկտար հողատարածք։

Ծանոթագրություններ 

Արմավիրի մարզի ջրանցքներ
Արագածոտնի մարզի ջրանցքներ